گهريلو استعمال جو هڪ ٿانءُ ، جيڪو -ٺڪر- جو به ٿئي ته ڪاٺ ۽ -پٿر- مان به ٺهي ٿو . اُکريون ٻن ڪمن ۾ گهڻو استعمال ٿين ٿيون . هڪ ڪُٽڻ جي ڪم ۾ اچي ته ٻي ڇَڙهڻ جي ڪم اچي ٿي . ڪاٺ يا -پٿر- جي ننڍي -اُکري- ، جيڪا عام طرح گول ٿئي . جنهن ۾ -ٽن- کان چئن انچن جو گولائيءَ ۾ قطر وارو چُڍو ( خال ) پڻ ٿئي ، سا مرچ مصالحي يا ويڳر وڙي ڪُٽڻ جي ڪتب اچي . ڇَڙهه جي ڪم ۾ ايندڙ اُکريءَ جي بناوٽ ڪجهه ٻيءَ طرح سان ٿئي ٿي ، يعني هيءَ مٿان وڏي ۽ هيٺ سوڙهي -تري- واري ٿئي ، جيڪا ٺِڪر جي به ٿيندي آهي ته ڪاٺ جي به ٿئي . -ان- وڏي اُکريءَ ۾ هر قسم جي جنس ڇڙهبي آهي ، جهڙوڪ: چانور، ثابت مڱ ، مُهر ، مَٽر ۽ چڻا وغيره . ڇَڙهه جي ڪم ۾ ايندڙ اُکريون وڏيون به ٿين ته اُچيون به ، -جن- ۾ ماڻهو بيهي به ڪا شيءِ ڇڙهي سگهي.